Alvernia-Ròno-Alp

L'Alvernia-Ròno-Alp a l'é un-a dle 13 Region ch'a formo la Fransa metropolitan-a.

A l'é partagià an tërdes dipartiment:
 01 : Ain
 03 : Allier
 07 : Ardèche
 15 : Cantal
 26 : Drôme
 38 : Isère
 42 : Lòira
 43 : Àuta Lòira
 63 : Puy-de-Dôme
 69D : Ròno
 69M : Sità metropolitan-a 'd Lion
 73 : Savòja
 74 : Àuta Savòja

La capital a l'é Lion.

 Geografìa 
L'Alvernia-Ròno-Alp as treuva al sènter-est ëd la Fransa. A confin-a con le region dël Sènter-Val ëd la Lòira e dla Borgògna-Franca Contà a nòrd, con la Neuva Aquitania a òvest, con la region ëd l'Ocitània e dla Provensa-Alp-Còsta Asura a sud, con l’Italia e con la Svìssera a est.

Stòria
La region a nass an séguit a la riorganisassion aministrativa dël 2016, da l'union ëd le doi region ëd l'Alvernia e dël Ròno-Alp.

 Lenga 
La lenga ufissial a l'é mach ël fransèis. La Fransa a arconòss gnun-e lenghe ò dialèt regionaj ch'a sio.
As parlo 'dcò:

 ël franch-provensal
 l'ossitan ant ësquasi tut ël teritòri, dont ël 61% dla popolassion a diciara 'd capilo
 na parlada d'oil local, ël bourbonnais, motobin davzin-a al fransèis stàndard, ant ël nòrd dël dipartiment ëd l'Allier.

 Anliure esterne 
 Sit istitussional